191/2021

Útdráttur

K, umboðsfyrirtæki hljómsveitarinnar S, höfðaði mál vegna kröfu um greiðslu skuldar vegna tónlistarflutnings hljómsveitarinnar á tónlistarhátíðinni SS sumarið 2018. K hafði áður höfðað mál til heimtu kröfunnar á hendur SP ehf., félaginu sem hélt tónlistarhátíðina, og fyrirsvarsmanni þess félags, FÓ. Félagið var síðar úrskurðað gjaldþrota og lauk skiptum á búinu án þess að krafan fengist greidd. Máli K gegn FÓ lyktaði á hinn bóginn með því að FÓ var gert að greiða K fjárkröfuna sem um ræðir á grundvelli ábyrgðaryfirlýsingar. K taldi LE ehf. greiðsluskylt gagnvart sér á grundvelli ábyrgðaryfirlýsingar framkvæmdastjóra félagsins í fjölmiðlum. Krafa K gagnvart L ehf., LV ehf. og G byggði á því að verðmætum hafi með saknæmum og ólögmætum hætti verið ráðstafað frá SP ehf. áður en það félag var tekið til gjaldþrotaskipta. Hafi þær ráðstafanir verið til hagsbóta fyrir framangreinda aðila svo að það varðaði þá skaðabótaábyrgð en vegna náinna eigna- og stjórnunartengsla félaganna yrði að samsama þá með SP ehf. á grundvelli reglna félagaréttar þar um.

Til vara byggði K á því að L ehf., LV ehf. og G væru bundnir af framangreindri ábyrgðaryfirlýsingu framkvæmdastjóra LE ehf. Í dómi Landsréttar er vísað til þess að við mat á því hvort framkvæmdastjórinn hafi gefið skuldbindandi loforð um að LE ehf. myndi greiða kröfu K um greiðslu skuldar SP ehf. yrði m. a. litið til þess að um var að ræða ummæli sem höfð voru eftir honum í fjölmiðlum, í þeim fólst almenn yfirlýsing og báru þau ekki með sér ótvíræðan vilja til loforðsgjafar, auk þess sem þau voru í andstöðu við fyrri ummæli G stjórnarmanns félagsins. Var því ekki fallist á að framkvæmdastjóri LE ehf. hefði gefið skuldbindandi ábyrgðaryfirlýsingu um að félagið myndi greiða fjárkröfu K og var því LE ehf. sýknaður af kröfum K í málinu.

Að því er varðaði kröfu K um greiðslu skaðabóta úr hendi L ehf., LV ehf. og G rakti Landsréttur að fyrir liggi endanlegur dómur þar sem FÓ var gert að greiða K fjárkröfuna sem um ræðir. K hafi fengið löggeymslu í íbúð í eigu FÓ til tryggingar kröfunni og krafist nauðungarsölu íbúðarinnar til fullnustu hennar. Væri því ekki fullreynt hvort fjárkrafa K fengist greidd úr hendi FÓ og því ókominn sá tími sem L ehf., LV ehf. og G yrðu krafðir um efndir hennar. Voru þeir því sýknaðir af kröfum K að svo stöddu.

Dómur Landsréttar

Mál þetta dæma landsréttardómararnir J-kk-nf H-kk-nf, R-kvk-nf H-kvk-nf og Þ-kk-nf I-kk-nf N-kk-nf.

Málsmeðferð og dómkröfur aðila

1

Áfrýjendur skutum álinu til Landsréttar 23. mars 2021. Áfrýjað er dómi Héraðsdóms Reykjavíkur 23. febrúar 2021 í málinu nr. E- 1133/2019.

2

Áfrýjendur krefjast þess aðallega að málinu verði vísað frá héraðsdómi en til vara að þeir verði sýknaðir af kröfum stefnda. Þá krefjast áfrýjendur málskostnaðar í héraði og fyrir Landsrétti.

3

Stefndi krefst þess að frávísunarkröfu áfrýjenda verði hafnað og að hinn áfrýjaði dómur verði staðfestur. Þá krefst hann málskostnaðar fyrir Landsrétti.

4

Fyrir Landsrétt voru lögð nokkur ný gögn sem meðal annars vörðuðu skipti þrotabús Solstice Productions ehf., auk upplýsinga um fullnustuaðgerðir stefnda í málinu.

Niðurstaða

5

Mál þetta varðar kröfu stefnda, K2 Agency Limited, umboðsfyrirtækis bandarísku hljómsveitarinnar Slayer, um greiðslu skuldar vegna tónlistarflutnings hljómsveitarinnar á tónlistarhátíðinni Secret Solstice sumarið 2018. Málsatvik eru ítarlega rakin í hinum áfrýjaða dómi en eins og þar kemur fram hafði stefndi áður höfðað mál til heimtu kröfunnar á hendur Solstice Productions ehf., sem hélt hátíðina, og fyrirsvarsmanni þess félags, F-kk-þgf Ó-kk-þgf. Útivist varð af hálfu beggja aðila og var stefna árituð um aðfararhæfi 11. júní 2019. Málið var endurupptekið að beiðni F-kk-ef að því er hann varðaði en Solstice Productions ehf. óskaði ekki eftir endurupptöku. Félagið var síðar úrskurðað gjaldþrota og mun skiptum á þrotabúinu hafa lokið án þess að krafan fengist greidd. Með dómi héraðsdóms 29. apríl 2020 var krafa stefnda á hendur F-kk-þgf tekin til greina og með dómi Landsréttar 12. nóvember 2021 í máli nr. 396/2020 var honum gert að greiða stefnda fjárkröfuna sem um ræðir á grundvelli ábyrgðaryfirlýsingar.

6

K rafa stefnda á hendur áfrýjandanum Live events ehf. í málinu er á því reist að framkvæmdastjóri þess félags hafi með ábyrgðaryfirlýsingu skuldbundið það til að greiða framangreinda skuld. Gagnvart áfrýjendunum L Events ehf., Lifandi Viðburðum ehf. og G-kk-þgf H-kk-þgf V-x-x er á því byggt að verðmætum hafi með saknæmum og ólögmætum hætti verið ráðstafað frá Solstice Productions ehf. áður en það félag var tekið til gjaldþrotaskipta. Hafi þær ráðstafanir verið til hagsbóta fyrir þessa áfrýjendur svo að varði þá skaðabótaábyrgð en vegna náinna eigna- og stjórnunartengsla félaganna verði að samsama þá með Solstice Productions ehf. á grundvelli reglna félagaréttar þar um. Til vara er á því byggt að þessir áfrýjendur beri greiðsluskyldu á grundvelli framangreinds ábyrgðarloforðs framkvæmdastjóra Live events ehf. sem einnig beri að samsama þá við.

7

Í greinargerðum sínum í héraði kröfðust áfrýjendur aðallega frávísunar málsins en þeim kröfum var hafnað með úrskurðum héraðsdóms 21. maí 2019 og 16. apríl 2020.

Í áfrýjunarstefnu varþess ekki getið sérstaklega að þessum úrskurðum væris kotið til Landsréttar samhliða hinum áfrýjaða dómi en hins vegar varþar á ný gerð aðalkrafan, svo sem að framan greinir, um frávísun málsins frá héraðsdómi. Til þess að geta fyrir Landsrétti krafist endurskoðunar á úrskurði héraðsdóms um synjun á frávísun máls verður málskot að beinast sérstaklega að slíkum úrskurði. Sú er ekki raunin hér og kemur aðalkrafa áfrýjenda því ekki til skoðunar hér fyrir dómiað öðru leyti en því að sem endranær gætir rétturinn að því hvort á máli séu annmarkar sem eigi að valda frávísun þess frá héraðsdómi án kröfu, sbr. til hliðsjónar dóm Hæstaréttar 27. september 2007 í máli nr. 93/2007.

8

Eins og gerð hefur verið grein fyrir eru kröfur stefnda á hendur áfrýjendum reistar á ólíkum grunni. Þannig telur stefndi Live events ehf. bera greiðsluskyldu gagnvart sér á grundvelli ábyrgðaryfirlýsingar framkvæmdastjóra félagsins. Gagnvart öðrum áfrýjendum verður að líta svo á að aðallega sé á því byggt að þeir beri skaðabótaábyrgð á því tjóni sem stefndi telur sig hafa orðið fyrir en til vara að þeir séu bundnir af framangreindri ábyrgðaryfirlýsingu. Fyrir liggur að krafan sem um ræðir hefur ekki enn fengist greidd og verður því talið að stefndi hafi lögvarða hagsmuni af úrlausn málsins, enda eru málsgrundvöllur og málatilbúnaður stefnda nægilega skýr til að dómur verði á það lagður.

9

Af hálfu áfrýjenda er borið við aðildarskorti í málinu. Er vísað til þess að málið varði samningssamband stefnda og Soltice Productions ehf. sem áfrýjendur hafi ekki átt hlut að. Eins og rakið hefur verið byggir stefndi á hinn bóginn ekki á því að hann hafi átt í samningssambandi við áfrýjendur. Er vörn þeirra að þessu leyti því hafnað.

10

Stefndi telur framkvæmdastjóra áfrýjandans Live events ehf., V-kk-þf H-kk-þf A-kk-þf, hafa gefið skuldbindandi ábyrgðaryfirlýsingu þess efnis að félagið myndi greiða fjárkröfuna sem um ræðir. Vísar stefndi til ummæla sem höfð voru eftir framkvæmdastjóranum í fréttum sem birtust 6. febrúar 2019 á visir. is og mbl. is um að gert yrði upp við alla listamenn sem ekki hefðu fengið greitt fyrir að koma fram á síðustu Secret Solstice tónlistarhátíð. Í fréttinni á visir. is kemur einnig fram að framkvæmdastjórinn „segist ætla að borga öllum listamönnum sem Solstice Production náði ekki að gera upp við frá síðustu hátíð“. Live events ehf., sem upphaflega bar heitið Show Life ehf., var stofnað 20. ágúst 2018 en V-kk-nf H-kk-nf A-kk-nf tók við sem framkvæmdastjóri félagsins síðar á því ári. Af gögnum málsins verður ráðið að hann hafi í umrætt sinn svarað fyrirspurnum fjölmiðla vegna umfjöllunar um að listamenn sem komu fram á tónlistarhátíðinni sumarið 2018 hefðu ekki fengið greitt fyrir tónlistarflutning sinn.

11

Við mat á því hvort framkvæmdastjórinn hafi með því sem að framan er lýst gefið skuldbindandi loforð um að Live events ehf. myndi greiða kröfu stefnda um greiðslu skuldar Solstice Productions ehf. er fyrst til þess að líta að um er að ræða ummæli sem höfð voru eftir honum í fjölmiðlum og verður engu slegið föstu um nákvæmt orðalag sem hann viðhafði í viðtalinu. Var í þessu sambandi til þess vísað í greinargerð félagsins í héraði að um væri að ræða ummæli sem sögð væru höfð eftir framkvæmdastjóra þess. Þá fólst í ummælunum almenn yfirlýsing sem beindist ekki beinlínis að stefnda eða hljómsveitinni Slayer sem viðtakanda. Það sem haft var eftir framkvæmdastjóranum í viðtalinu bar ekki heldur með sér ótvíræðan vilja til loforðsgjafar, enda kom þar einnig fram að hann segðist „stefna að því að gera upp við listamennina fyrir næstu Secret Solstice hátíð. Hann hafi þó ekki viljað lofa upp í ermina á sér með því að gefa upp óraunhæfa tímasetningu.“ Ummælin voru einnig í andstöðu við fyrri ummæli stjórnarmanns félagsins, áfrýjandans G-kk-ef H-kk-ef V-x-x, frá í nóvember 2018, sem vitnað var til í fréttinni á visir. is, um að „uppgjör hátíðarinnar í fyrra heyrði ekki undir [hann]. Það væri í höndum þeirra sem ráku þá hátíð að gera hana upp, [félagið]Solstice Productions.“ Loks verður ekki ráðið af gögnum málsins að Reykjavíkurborg hafi gert að skilyrði fyrir leyfisveitingu til tónleikahalds sumarið 2019 að Live events ehf. eða aðrir áfrýjendur greiddu allar útistandandi kröfur vegna tónleika Solstice Productions ehf. sumarið 2018. Verður því ekki séð að framkvæmdastjóranum hafi borið nauðsyn til að gefa slíka yfirlýsingu. 12

Samkvæmt öllu framangreindu verður ekki fallist á það með stefnda að framkvæmdastjóri Live events ehf. hafi með ummælum sem höfð voru eftir honum í fjölmiðlum gefið skuldbindandi ábyrgðaryfirlýsingu um að félagið myndi greiða fjárkröfu stefnda. Verður áfrýjandinn Live events ehf. því sýknaður af kröfum stefnda í málinu. Af framangreindu leiðir jafnframt að kröfur stefnda á hendur öðrum áfrýjendum á þessum grunni koma ekki til álita.

13

Að því er varðar kröfu stefnda um greiðslu skaðabóta úr hendi áfrýjendanna L Events ehf., Lifandi Viðburða ehf. og G-kk-ef H-kk-ef V-x-x er til þess að líta að fyrir liggur endanlegur dómur þar sem F-kk-þgf Ó-kk-þgf var gert að greiða stefnda fjárkröfuna sem um ræðir á grundvelli ábyrgðaryfirlýsingar, svo sem að framan er rakið. Samkvæmt gögnum sem lögð hafa verið fyrir Landsrétt hefur stefndi fengið löggeymslu í íbúð í eigu F-kk-ef til tryggingar kröfunni og krafist nauðungarsölu íbúðarinnar til fullnustu hennar. Af fyrirliggjandi gögnum verður ekki ráðið með vissu að hvaða marki stefndi myndi fá fullnustu kröfu sinnar af andvirði nauðungarsölunnar en ekki er hægt að útiloka að hún fengist greidd að verulegu eða öllu leyti. Eru atvik að þessu leyti ólík því sem var í dómi Hæstaréttar 14. júní 2010 í máli nr. 266/2010.

Samkvæmt framangreindu er ekki fullreynt hvort fjárkrafa stefnda fæst greidd úr hendi F-kk-ef Ó-kk-ef og því ókominn sá tími sem áfrýjendurnir L Events ehf., Lifandi Viðburðir ehf. og G-kk-nf H-kk-nf V-x-x verða krafðir um efndir hennar. Ber því að sýkna þessa áfrýjendur af kröfum stefnda að svo stöddu, sbr. 2. mgr. 26. gr. laga nr. 91/1991 um meðferð einkamála.

14

Stefnda verður gert að greiða áfrýjendum málskostnað í héraði og fyrir Landsrétti, sem ákveðinn verður í einu lagi eins og í dómsorði greinir.

Dómsorð :

Áfrýjendur, L Events ehf., Lifandi Viðburðir ehf. og G-kk-nf H-kk-nf V-kk-nf, eru að svo stöddu sýknaðir af kröfu stefnda, K2 Agency Limited, um greiðslu skaðabóta.

Að öðru leyti eru áfrýjendur, Live events ehf., L Events ehf., Lifandi Viðburðir ehf. og G-kk-nf H-kk-nf V-x-x, sýknaðir af kröfum stefnda.

Stefndi greiði áfrýjendum hverjum um sig 700.000 krónur í málskostnað í héraði og fyrir Landsrétti.